CELEX: 32021R0658
Language: hu
Date: 2021-04-21 00:00:00
Title: A Bizottság (EU) 2021/658 végrehajtási rendelete (2021. április 21.) az Origanum vulgare L subsp. hirtum (Link) letsw. Var. Vulkanból (DOS 00001) nyert illóolaj valamennyi állatfaj takarmány-adalékanyagaként történő engedélyezéséről (EGT-vonatkozású szöveg)

2021.4.22.   
               
               
                  HU
               
               
                  Az Európai Unió Hivatalos Lapja
               
               
                  L 137/16
               
            
         A BIZOTTSÁG (EU) 2021/658 VÉGREHAJTÁSI RENDELETE
         (2021. április 21.)
         az Origanum vulgare L subsp. hirtum (Link) letsw. Var. Vulkanból (DOS 00001) nyert illóolaj valamennyi állatfaj takarmány-adalékanyagaként történő engedélyezéséről
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
         mivel:
         
                     (1)
                  
                  
                     Az 1831/2003/EK rendelet rendelkezik a takarmányozási célra felhasznált adalékanyagok engedélyezéséről, az engedély megadásának feltételeiről és az engedélyezési eljárásokról. Az említett rendelet 4. cikkének (1) bekezdése rendelkezik az adalékanyagok engedélyezéséről.
                  
               
                     (2)
                  
                  
                     Az 1831/2003/EK rendelet 7. cikkével összefüggésben értelmezett 4. cikke (1) bekezdésének megfelelően kérelmet nyújtottak be az Origanum vulgare L subsp. hirtum (Link) letsw. Var. Vulkanból (DOS 00001) nyert illóolaj valamennyi állatfaj takarmány-adalékanyagaként történő engedélyezésére vonatkozóan.
                  
               
                     (3)
                  
                  
                     A kérelmező az adalékanyagnak az „érzékszervi tulajdonságokat javító adalékanyagok” adalékanyag-kategóriába való besorolását kérte. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.
                  
               
                     (4)
                  
                  
                     Az Európai Élelmiszerbiztonsági Hatóság (a továbbiakban: Hatóság) 2017. november 29-i (2) és 2019. július 4-i (3) véleményében megállapította, hogy – a javasolt felhasználási feltételek mellett – az Origanum vulgare L subsp. hirtum (Link) letsw. Var. Vulkanból (DOS 00001) nyert illóolaj nincs káros hatással sem az állatok, sem a fogyasztók egészségre, sem pedig a környezetre. Arra a következtetésre jutott továbbá, hogy az adalékanyag potenciálisan bőr- és szemirritáló, valamint potenciálisan légzőszervi és bőrszenzibilizáló hatásúnak tekintendő a fogékony személyeknél. A Bizottság ezért úgy véli, hogy megfelelő óvintézkedéseket kell hozni az emberi egészségre, különösen az adalékanyag felhasználóira gyakorolt káros hatások megelőzése érdekében. A Hatóság úgy ítélte meg, hogy nem szükséges a forgalomba hozatalt követő egyedi nyomonkövetési előírásokat elrendelni. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagokra vonatkozó analitikai módszerekről szóló jelentést.
                  
               
                     (5)
                  
                  
                     Az 1831/2003/EK rendelet 5. cikke (2) bekezdésének b) pontja úgy rendelkezik, hogy az adalékanyagok kiszerelése nem lehet a felhasználó megtévesztésére alkalmas. Ez különösen az adalékanyag hatásainak feltüntetésére vonatkozik, figyelembe véve azt a kategóriát és csoportot, amely tekintetében engedélyezték. Az érintett adalékanyag tartalmaz néhány olyan összetevőt, például karvakrolt és timolt, amelyek tenyésztéstechnikai hatását bizonyos, már engedélyezett adalékanyagokban igazolták. Annak érdekében, hogy az adalékanyag szintje a 150 mg/kg teljes értékű takarmányban ne lépje túl a javasolt felhasználási szintet – amely olyan hatást vált ki, amely a szóban forgó adalékanyag tekintetében nem engedélyezett –, az adalékanyag takarmányban való felhasználásának feltételeként meg kell határozni a maximális tartalmat.
                  
               
                     (6)
                  
                  
                     A szóban forgó anyag értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően az Origanum vulgare L subsp. hirtum (Link) letsw. Var. Vulkanból (DOS 00001) nyert illóolaj alkalmazását az e rendelet mellékletében meghatározottak szerint engedélyezni kell.
                  
               
                     (7)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            Engedélyezés
            A mellékletben meghatározott, az „érzékszervi tulajdonságokat javító adalékanyagok” adalékanyag-kategóriába és az „aromaanyagok” funkcionális csoportba tartozó anyag takarmány-adalékanyagként történő felhasználása a mellékletben meghatározott feltételek mellett engedélyezett.
         
         
            2. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. április 21-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 268., 2003.10.18., 29. o.
         
         
            (2)  EFSA Journal 2017;15(12):5095.
         
            (3)  EFSA Journal 2019;17(7):5794.
      
      
         
            MELLÉKLET
            
                        Az adalékanyag azonosító száma
                     
                     
                        Az engedély jogosultjának neve
                     
                     
                        Adalékanyag
                     
                     
                        Összetétel, kémiai képlet, leírás, analitikai módszer
                     
                     
                        Állatfaj vagy -kategória
                     
                     
                        Maximális életkor
                     
                     
                        Legkisebb tartalom
                     
                     
                        Legnagyobb tartalom
                     
                     
                        Egyéb rendelkezések
                     
                     
                        Az engedély lejárta
                     
                  
                        mg hatóanyag/kg 12 %-os nedvességtartalmú teljes értékű takarmányban
                     
                  
                        
                           Kategória: érzékszervi tulajdonságokat javító adalékanyagok.
                        
                        
                           Funkcionális csoport: aromaanyagok
                        
                     
                  
                        2b317eo
                     
                     
                        –
                     
                     
                        Az Origanum vulgare L, subsp. hirtum, (Link) letsw. Var. Vulkanból (DOS 00001) nyert illóolaj
                     
                     
                        
                           Az adalékanyag összetétele
                        
                        Az Origanum vulgare L subsp. hirtum (Link) letsw. Var. Vulkanból (DOS 00001) nyert illóolaj.
                        
                           A hatóanyag jellemzése
                        
                        Illóolaj az Európa Tanács meghatározása szerint  (1).
                        
                                    —
                                 
                                 
                                    60–65 % karvakrol
                                 
                              
                                    —
                                 
                                 
                                    1–3 % timol
                                 
                              
                                    —
                                 
                                 
                                    4–9 % γ-terpinén
                                 
                              
                                    —
                                 
                                 
                                    5–10 % p-cimén
                                 
                              
                                    —
                                 
                                 
                                    < 5 % linalool
                                 
                              
                                    —
                                 
                                 
                                    2–5 % ß kariofillén
                                 
                              
                                    —
                                 
                                 
                                    < 1,5 % α-terpinén
                                 
                              
                                    —
                                 
                                 
                                    < 2 % terpinén-4-ol
                                 
                              
                                    —
                                 
                                 
                                    0,3–1,0 % transz-szabinén-hidrát
                                 
                              CoE-szám: 317
                        CAS-szám: 336185-21-8
                        FEMA-szám: 2660
                        
                           Analitikai módszer
                            (2)
                        
                        A takarmány-adalékanyagban található főbb összetevők azonosítására és a fitokémiai marker (karvakrol) mennyiségi meghatározására:
                        
                                    —
                                 
                                 
                                    gázkromatográfia tömegspektrometria és lángionizációs detektálás (GC-MS és GC-FID)
                                 
                              Az előkeverékekben található oregánó illóolaj meghatározására:
                        
                                    —
                                 
                                 
                                    vízgőz-desztilláció gázkromatográfia tömegspektrometriával és lángionizációs detektálással (GC-MS és
                                    GC-FID)
                                 
                              
                     
                        Valamennyi állatfaj
                     
                     
                        –
                     
                     
                        –
                     
                     
                        150
                     
                     
                        
                                    1.
                                 
                                 
                                    Az adalékanyag előkeverék formájában keverendő bele a takarmányba.
                                 
                              
                                    2.
                                 
                                 
                                    Az adalékanyag és az előkeverékek használati utasításában fel kell tüntetni a tárolási és stabilitási feltételeket.
                                 
                              
                                    3.
                                 
                                 
                                    Az Origanum vulgare subsp. hirtum (Link) letsw. Var. Vulkanból (DOS 00001) nyert illóolajnak az Origanum vulgare L-ből nyert egyéb engedélyezett adalékanyagokkal alkotott keveréke nem engedélyezett a takarmányokban.
                                 
                              
                                    4.
                                 
                                 
                                    A takarmányipari vállalkozóknak munkafolyamatokat és szervezeti intézkedéseket kell meghatározniuk az adalékanyag és az előkeverékek felhasználói számára a belégzés, a bőrrel való érintkezés és a szembe kerülés jelentette veszélyek kezelésére. Ha a kockázatokat e folyamatokkal vagy intézkedésekkel nem lehet kiküszöbölni vagy minimálisra csökkenteni, akkor az adalékanyagot és az előkeverékeket egyéni védőeszközökkel, többek között védőmaszkkal, védőszemüveggel és védőkesztyűvel kell használni.
                                 
                              
                     
                        2031. május 12.
                     
                  
               (1)  Natural sources of flavourings – Report No. 2 [Az ízesítők természetes forrásai – 2. sz. jelentés] (2007)
            
               (2)  Az analitikai módszerek részletes leírása a referencialaboratórium honlapján található: https://ec.europa.eu/jrc/en/eurl/feed-additives/evaluation-reports